《参知洪公得雄寄贺》
明代·胡应麟

扶桑晴望海云开，蓬矢新看射越台。玉树正从文苑出，金茎元傍武夷栽。

鹓雏灿烂淩霄翮，龙种飞扬历块材。信是高门蕃七叶，祥光频夜绕珠胎。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。